شەفەق نیوز/ سەرچەوەیگ ئەمنی لە موسەنا، ئمڕوو چوارشەممە، خەوەردا لە کوشیان چوار کەس و زەخمداری پەنج کەستر وە رویداویگ هاتوچو لە پارێزگاگە.
سەرچەوەگە ئەرا ئاژانس شەفەق نیوز وت: رویداویگ لەیەکداین کەفتە ناوبەین سێ ماشین لەبان ری ناوبەین شار سەماوە و قەزای رومێسە، و بویە هووکار کوشیان و زەخمداری.
و دیاری کرد ک ماشینەیل فریاکەفتن رەسینە شوین رویداوەگە و زەخمدارەیل رەساننە خەسخانە، و مردنەیل بردنە فەرمانگەی پزشک یاسایی ئەرا تەواوکردن ریکارەیل یاسایی.
